stanford-oval/wikipedia huggingface dataset:
Dumb Blonde
רקע וכתיבה

השיר נכתב על ידי אבריל לאבין, ניקי מיאנז', מיץ' אלן ובוני מקי והופק על ידי אלן, מקיקי, כריס בייספורד וסקוט רובינסון. השיר הוא שיר בסגנון הפופ פאנק, המשלב בתוכו גם את סגנון הפאוור פופ, וההיפ הופ.
כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.
בסיקור של השיר, נכתב שמינאז' היא "העמיתה המושלמת" לסינגל, שמהווה "המנון העצמה עצמית שעובד לאנשים עם כל צבע שיער".
וידאו קליפ

טרם יצא הווידאו קליפ המלא של השיר, העלתה אבריל לאבין לערוץ היוטיוב שלה ב-12 בפברואר 2019, את סרטון המילים הרשמי של השיר. כמו כן, סרטון המילים הועלה לערוצה בסמוך לצאתו של השיר כסינגל.
נכון לאפריל 2020, מונה הצפיות של הקליפ עומד על כ-20 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הדיגיטליים | 24 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד שירי האינדי | 22 |  |
|  יפן | יפן הוט 100 | 14 |  |
|  ליטא | AGATA | 93 |  |
|  ניו זילנד | המצעד הניו זילנדי הרשמי | 16 |  |
|  צ'כיה | ČNS IFPI | 63 |  |
|  קנדה | קנדה הוט 100 | 92 |  |
Dulce

Dulce הוא שיר שהוקלט על ידי הזמרת-יוצרת האמריקאית לזלי גרייס והראפר ויסין. השיר יצא לאור ב-20 באוקטובר 2017, על ידי חברת התקליטים סוני מיוזיק לטין, כסינגל שלא מתוך אלבום. גרייס כתבה את השיר ביחד עם ויסין ולינארס. הוא תואר כשיר מסוגת המוזיקה הלטינית והרגאטון.
בשנת 2019, לרגל יום הולדת ה-24 הכיר בו מגזין בילבורד כאחד משירי הנצפים והמצליחים ביותר של גרייס.
רקע וכתיבה

השיר נכתב על ידי לזלי גרייס ביחד עם ויסין ולינארס והופק על ידי הייד "אל ורדדרו קווימיקו" ולוס לג'נדריוס. "Duro y Suave" הפך לשיר המצליח ביותר של גרייס ונוריאל ברחבי העולם, כאשר דורג בעשרות מצעדי פזמונים שונים; הוא הגיע למקום השני במצעד הסינגלים של צ'ילה, כמו גם למקום השמיני במצעד הסינגלים של אקוודור.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.
וידאו קליפ

הווידאו קליפ הרשמי של השיר פורסם ב-20 באוקטובר 2017, ביום יציאתו כסינגל. בתחילת הקליפ, ניתן לראות את גרייס אוכלת סוכרייה על מקל ולאחר מכן את ויסין כשהוא מתחיל לבצע את השיר. בהמשך לכך, ניתן לראותה כשהיא שוחה בבריכת כדורים. לאורכו של הקליפ, ניתן לראות את השניים מבצעים את השיר יחד, לצד תנועות ריקוד שונות.
נכון לאפריל 2022, מונה הצפיות של הקליפ עומד על למעלה מ-15 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | הסרטונים הנצפים ביותר של לזלי גרייס | 7 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 20 באוקטובר 2017 | הזרמת מוזיקה • הורדה דיגיטלית | סוני מיוזיק לטין |  |
הערות שוליים

↑  הייד "אל ורדדרו קווימיקו", לוס לג'נדריוס
1 2 3  Dulce, 2017-10-20, נבדק ב-2022-04-20
1 2 3 4  Leslie Grace (Ft. Wisin) – Dulce, נבדק ב-2022-04-20
↑  Jessica Roiz, Jessica Roiz, Leslie Grace’s 7 Most-Watched Music Videos, Billboard, ‏2019-01-07 (באנגלית אמריקאית)
↑  monitorLATINO, Charts monitorLATINO: Las mejores canciones por país, charts monitorLATINO (בספרדית)
↑  Canciones populares de América - Top 10 - Lista de éxitos, charts.monitorlatino.com
1 2 3  Leslie Grace, Wisin - Dulce (Official Video), נבדק ב-2022-04-20
↑  Jessica Roiz, Jessica Roiz, Leslie Grace’s 7 Most-Watched Music Videos, Billboard, ‏2019-01-07 (באנגלית אמריקאית)
| לזלי גרייס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Pasión • Leslie Grace |  |
| מיני-אלבומים | Lloviendo Estrellas |  |
| סינגלים | "Will U Still Love Me Tomorrow" • "Day 1" • "Be My Baby" • "Odio No Odiarte" • "Nadie Como Tú" • "Cómo Duele el Silencio" • "Aire" • "Nada de Amor" • "Díganle" • "Dulce" • "Duro y Suave" • "Fuego" • "De Lunes a Jueves" • "Still New York" • "Sola" • "Qué Será" • "Bachatica" |  |
| השתתפות בסינגלים | "Si Una Vez (If I Once)" • "Mi Mala (Remix)" • "Lo Siento" • "Conga (Remix)" |  |
| ערכים קשורים | "שכונה על הגובה" (2021) • "באטגירל" (2022) |  |
Good Feeling

"Good Feeling" (בעברית: "הרגשה טובה") הוא שיר של הראפר האמריקאי פלו ריידה מתוך המיני-אלבום שלו מ-2012 בעל אותו שם, וגם מופיע באלבום האולפן הרביעי שלו Wild Ones. הוא יצא לאור ב-29 באוגוסט 2011, כסינגל המוביל מהאלבום בארצות הברית.
השיר נכתב על ידי ד"ר לוק, סירקט, בראיין איזאק, ארש פורנורי, אביצ'י, אטה ג'יימס, לירוי קירקלנד ופרל וודס, והופק על ידי ד"ר לוק וסירקט. הוא הגיע למקום השלישי במצעד הבילבורד הוט 100 והפך לשירו השישי של ריידה שנכנס לעשירייה הפותחת ולרביעי שלו שנכנס לחמישייה הפותחת. השיר הפך ללהיט ב-16 מדינות.
וידאו קליפ

קליפ המילים של השיר הועלה ליוטיוב ב-29 באוגוסט לערוץ הרשמי של פלו ריידה. ב-27 בספטמבר צולם הקליפ הרשמי שלו, אשר יצא לאור ב-21 באוקטובר 2011. הקליפ של השיר, מציג את פלו ריידה כשהוא בסיבוב הופעות באירופה. הראפר האמריקאי סנופ דוג ניראה בקליפ, כשהוא לוחץ לריידה את היד בהופעה במרסיי.
בנוסף לכך, הקליפ מראה את ריידה מחזיק אייפד מול פניו. הוא גם רוכב על אופני טרון שנוצרו על ידי האחים פרקר.
הערות שוליים

↑  ד"ר לוק, סירקט, בראיין איזאק, ארש פורנורי, אביצ'י, אטה ג'יימס, לירוי קירקלנד, פרל וודס
1 2  Flo Rida - Good Feeling [Official Video]
| --- | --- |
בקרת זהויות :  MusicBrainz work: cffe92c9-7d5d-4185-8231-2f5cb0850998
1815

שנת 1815 היא השנה ה-15 במאה ה-19. זוהי שנה רגילה, שאורכה 365 ימים. 1 בינואר 1815 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

3 בינואר – אוסטריה, הממלכה המאוחדת וצרפת כורתות ברית חשאית נגד פרוסיה ורוסיה
8 בינואר – מלחמת 1812: האמריקאים מנצחים את הבריטים בקרב על ניו אורלינס
18 בפברואר – מסתיימת מלחמת 1812 בין ארצות הברית ובריטניה לאחר חתימת הסכם גנט
26 בפברואר – נפוליאון בונפרטה בורח מהאי אלבה
1 במרץ – נפוליאון חוזר לצרפת מגלותו באי אלבה
16 במרץ – וילם הראשון מוכתר כמלך הראשון של הממלכה המאוחדת של ארצות השפלה (איחוד של הולנד ובלגיה)
20 במרץ – נפוליאון חוזר לפריז לאחר הגלות באי אלבה, ומתחיל את שלטון מאה הימים על צרפת
10 באפריל – התפרצות הר הגעש טמבורה באי סומבווה שבאינדונזיה, גורמת למותם של כ-92,000 איש (10,000 באופן ישיר והיתר מרעב ומכולרה); ההתפרצות נמשכה כשבוע
1 ביוני – נפוליאון בונפרטה נשבע אמונים לחוקת צרפת
9 ביוני – עם סיומו של קונגרס וינה מתקבלות החלטות מהותיות בנוגע לאירופה שלאחר תקופת נפוליאון: צרפת חוזרת לממדיה המקוריים, הולנד מתאחדת, שווייץ נשארת נייטרלית ואף מוכרזת התנגדות לסחר עבדים
18 ביוני – נפוליאון מובס בקרב ווטרלו על ידי צבאות פרוסיה ובריטניה בפיקוד ארתור ולסלי, הדוכס הראשון מוולינגטון וגבהרד פון בליכר
22 ביוני – נפוליאון בונפרטה מוותר בשנית על תוארו כקיסר צרפת. תחילת הרסטורציה במדינה
17 ביולי – מלחמות נפוליאון: בצרפת נכנע נפוליאון בונפרטה לבריטים בעיר הנמל רושפור ומפליג לאי סנט הלנה, שם הוא מבלה בגלות את שארית חייו
17 באוקטובר – נפוליאון מתחיל את גלותו השנייה באי סנט הלנה
20 בנובמבר – נחתם הסכם פריז בעקבות התפטרות נפוליאון בונפרטה והגלייתו לאי סנט הלנה
נולדו

11 בינואר – ג'ון מקדונלד, ראש הממשלה הראשון של קנדה (נפטר ב-1891)
1 באפריל – אוטו פון ביסמרק, מדינאי גרמני (נפטר ב-1898)
24 באפריל – אנתוני טרולופ, סופר אנגלי (נפטר ב-1882)
11 ביוני – ג'וליה מרגרט קמרון, צלמת בריטית (נפטרה ב-1879)
16 באוגוסט – ג'ובאני בוסקו, קדוש נוצרי (נפטר ב-1888)
31 באוקטובר – קארל ויירשטראס, מתמטיקאי גרמני (נפטר ב-1897)
2 בנובמבר – ג'ורג' בול, מתמטיקאי אנגלי (נפטר ב-1864)
12 בנובמבר – אליזבת קיידי סטנטון, פעילה חברתית אקטיביסטית, סופרג'יסטית ודמות מובילה בתנועת זכויות האישה (נפטרה ב-1902)
10 בדצמבר – עדה לאבלייס, המתכנתת הראשונה (נפטרה ב-1852)
נפטרו

15 באוגוסט – החוזה מלובלין, מחשובי האדמו"רים בפולין במאה ה-18 (נולד ב-1745)
7 בדצמבר – מישל נה, מרשל בצבא נפוליאון (נולד ב-1769)
7 בדצמבר – סולומון השני מלך אימרתי (נולד ב-1772)
ראו גם

1815 במדע‎
ילידי 1815‎
נפטרים ב-1815‎
קרב ווטרלו (1815) היה הקרב המכריע שהביא, דה פקטו, לסיום המלחמות הנפוליאוניות
A.I.M.

| --- | --- |

מודוק ומדעני ארגון A.I.M המקורי.
 סוג:  קבוצת נבלי-על
 הוצאה לאור:  מארוול קומיקס
 הופעה ראשונה:  Strange Tales #146 (יולי 1966) האוונג'רס מכניקת רעיונות: Avengers Vol.6 #0 (דצמבר 2015)
 הופעה אחרונה:  האוונג'רס מכניקת רעיונות: New Avengers Vol.4 #18 (ינואר 2017)
 יוצרים:  סטן לי ג'ק קירבי
 מידע
 סטטוס:  פעיל
 בסיס:  בוקה קליינטה (מכניקת רעיונות מתקדמים) נושאת המטוסים המרחפת של S.H.I.E.L.D (האוונג'רס מכניקת רעיונות)
 חברוּת בקבוצה:  אינספור חברים חסויים
 חברוּּת לשעבר בקבוצה:  מכניקת רעיונות מתקדמים: ברון סטרוקר, הגולגולת האדומה, קרמילה בלאק, פול נורברט אברסול, ג'ורג' טרלטון, בוב, סוכן הידרה, טוני מאסטרס, פרנקלין הול, מייקל קרייג סטוקטון, מרווין פלום, דיידרה ונטוורת', איש האנטרופיה, ילנה בלובה אוונג'רס מכניקת רעיונות: אזרח V, איירון פטריוט, אניגמה, האלקלינג, הוקאיי, הענק האדום, וורלוק, ויקאן, טיגריס לבן, ילדת הסנאי, סונגבירד, פאוור מן, קאנונבול
 דמויות קשורות
 אויבים:  Dum Dum Dugan, הלוחמים החדשים 
 
ארגון A.I.M.‎ (במקור באנגלית: Advanced Idea Mechanics, מכניקת רעיונות מתקדמים) הוא ארגון טרור בדיוני של נבלי-על המופיע בחוברות הקומיקס ביקום מארוול קומיקס. הארגון הופיע לראשונה בחוברת Strange Tales #146 מיולי 1966, ונוצר על ידי הכותב סטן לי והמאייר ג'ק קירבי. הארגון מתואר כרשת מסועפת של סוחרי נשק ומדענים המתמחים בכלי נשק טכנולוגיים ומתקדמים, אשר מטרתה הסופית היא השתלטות על ממשלות העולם לצרכיה האישיים.
במהלך הרצת מארוול החדשה והשונה של שנת 2015, רשת הארגון הובסה בסופו של דבר בידי חברי האוונג'רס בקשת הסיפור "הזמן אוזל", ומשאביה הנותרים הוסבו למטרות חילוץ והצלה תחת השם "האוונג'רס מכניקת רעיונות" ו"מכניקת ביון אמריקני".
הארגון הוזכר בסרט הלייב אקשן "איירון מן 3". בסרט זה, הארגון מקבל מימון ממשלתי והוקם על ידי אלדריץ' קיליאן (בגילומו של גאי פירס). הארגון נשכר כדי לפתח את חליפת השריון איירון פטריוט, ומתגלה שהוא זה שעומד מאחורי יצירתו של וירוס אקסטרמיס.
הארגון

A.I.M הוא ארגון של מדענים גאונים ועושי דבריהם שמקדישים את חייהם לרכישת כוח ולהפלתן של ממשלות העולם בעזרת אמצעים טכנולוגיים. ההנהגה הראשית של הארגון מורכבת מדירקטוריון בן שבע נפשות, שמוכר בשם המועצה האימפריאלית, וסבב מתחלף של מנהלים ראשיים. מתחתם עומדים מפקחי המנהלות, כאשר עבורם עובדים הטכנאים והסוחרים השונים. הארגון מספק אמצעי לחימה וטכנולוגיה שונים לארגוני טרור ולארגונים חתרניים גם כדי לגרום למהפכה טכנולוגית אלימה וגם כדי להניב מכך רווחים להמשך פעילותו הזדונית. סוכני הארגון מתעסקים לרוב במחקר ופיתוח וכן הפקה והפצת טכנולוגיה מתקדמת, והם בעלי תואר מתקדם במדעים, מתמטיקה ומנהל עסקים.
שליטתו של הארגון חוצה גבולות, והוא פועל במספר חזיתות תחת חברות קש שונות. חברי הארגון פועלים מתוך מספר בסיסים ברחבי העולם, בין היתר הברונקס בניו יורק, ווסט קולדוול בניו ג'רזי, בלאק מסה בקולורדו, אסיה, קנדה, אירופה, האיטי, הודו, סודאן, מתוך צוללת באוקיינוס האטלנטי וכן מתוך רפובליקת בוקה קליינטה (שידועה בשם "אי A.I.M") בקריביים.
טכנולוגיה

הארגון אחראי לשלושה פיתוחים עיקריים בעלי פוטנציאל קטלני, אשר עולים מעל כל יתר הישגיו. ההישג הגדול ביותר הוא הקוביה הקוסמית - מתקן המאפשר לשנות את המציאות. אולם, הארגון לא הבין שהיה אחראי רק לפיתוחו של מתקן ההכלה, בעוד הכוח האמיתי היה שייך למעשה לישות אשר נמשכה אל תוך ממד זה. בסופו של דבר, הקוביה הקוסמית התפתחה לכדי ישות בינתית העונה לשם קוביק. יצירה נוספת לה אחראי הארגון הוא הסופר-אדפטויד, אנדרואיד שמסוגל לחקות את חזותם וכוחותיהם של אחרים. כוחותיו התאפשרו למעשה באמצעות חלקיק שנשאב לתוכו מתוך הקוביה הקוסמית. כשקוביק הביס את אדפטויד והשיג חזרה את החלקיק, הדבר השבית למעשה את האנדרואיד. ההישג השלישי של הארגון היה יצירתו של מודוק (M.O.D.O.K), מדען הארגון שנבחר בידי מנהיג הארגון כדי להשתתף בניסוי הנדסה גנטית וביוניקה, ועבר מוטציה אשר הקנתה לו ראש ענק ממדים והוא מחזיק ביכולות מנטליות וחישוב גדולות. ראשי התיבות של מודוק מציינים כי מדובר באורגניזם מנטלי שפותח לצורך הריגה. לאחר שינוי הצורה הראשוני שלו, מודוק הרג את מנהיג הארגון ולקח את השליטה על הארגון. בהמשך, הוא ניצל את התוהו ובוהו הארגוני שהתרחש בעקבות השמדתו של אי הידרה ומותם של ברון סטרוקר וצמרת השלטון כדי לנתק את הקשרים בין A.I.M להידרה.
רמת הטכנולוגיה של ארגון A.I.M היא מהמתקדמות בעולם של יקום מארוול, ומדעניו פיתחו מגוון קיבורגים, רובוטים ואנדרואידים. סוכני הארגון משתמשים בכלי תחבורה שונים כגון צוללות, כלי טיס מרחפים, מטוסים וכיוצא בזה. הארגון אף ניסה ליצור גרסאות שונות של מודוק, לרבות שינוי צורתה של ד"ר קתרין וויינסבורו לגברת מודוק. מאחר שחברי הארגון סוחרים בנשק לא קונבנציונלי, יש להם גישה למגוון רחב מאוד במחסני הארגון.
ביוגרפיה בדיונית של הארגון

שורשיו של הארגון נעוצים עוד בימי מלחמת העולם השנייה וארגון הידרה של ברון סטרוקר. תחת שם הקוד THEM, הוא הקים שתי סיעות של הידרה הנקראות "מכניקת רעיונות מתקדמים" ו"האימפריה הסודית". מטרת הארגון הייתה לפתח כלי נשק מתקדמים עבור הידרה. הם היו קרובים מאוד להשגת נשק גרעיני כאשר כוחות אמריקנים ויפנים פלשו לאי הידרה. למרות שארגון הידרה נתקל במכשול רציני עקב כך, הוא שרד וגדל בחשאי במרוצת הדורות הבאים.
ארגון A.I.M אחראי למעשים נפשעים רבים, כמו גם עימותים רבים עם גיבורי-על ונבלי-על, והוא נתון לחקירה מתמשכת וסמויה בידי סוכנות הביון S.H.I.E.L.D. הארגון אחראי להחייאתו המחודשת של הגולגולת האדומה מהקפאה. בשלב מסוים, סוכנות S.H.I.E.L.D פשטה על בית חרושת ליצור אנדרואידים בביצות פלורידה והפריעה לעסקת נשק של הרוזן בורנאג רויאל, ובתגובה ארגון A.I.M פשט על מפקדת S.H.I.E.L.D בניו יורק. כתוצאה מאירועים אלה, שמו של רויאל הוכתם ומפקדת A.I.M הושמדה. הארגון שכר את שירותיו של באטרוק המזנק להשיג תרכובת נפץ בשם "אינפרנו 42", ושלחה אנדואיד בעל מרכיב כימיקלי נגד ניק פיורי וקפטן אמריקה. לחברי הארגון היו גם היתקלויות עם אנשי הפשע המאורגן, ולכדו את איירון מן מתוך מטרה לחקור את חליפת השריון שלו ולשכפלה. בהמשך, הארגון היה אחראי לשינוי צורתה הזמני של בטי רוס אל הרפיה באמצעות קרני גמא. בנוסף, הארגון שלח סוכן מיוחד על מנת ללכוד את קרול דנברס, בת אנוש המחזיקה ביכולות מיוחדות מגזע הקרי החייזרי וידועה בשם גברת מארוול.
עם הזמן, הארגון התפלג לשתי סיעות - הכחולה והצהובה - שנלחמו אחת בשנייה, והעסיקו את דת'בירד כסוכנת. הארגון לכד את הדבר ואת נאמור כדי לבחון את וירוס אקס עליהם. הסיעה הכחולה ניסתה בהמשך להשיג מחדש את הקוביה הקוסמית. בין שתי הסיעות התרחש קרב נוסף, אולם מאז אין עוד אזכור לכך שהארגון התפלג.
בסופו של דבר, ארגון A.I.M שכר את חברת הנחשים שתהרוג את מודוק. הארגון גם היה אחראי להתקפה אווירית על מתחם קבוצת האוונג'רס מהחוף המערבי. בהמשך, הארגון השתלט על רפובליקת בוקה קליינטה וגם שלח סוכן כדי להחרים את צמידי הקוואנטום שניתנו לקוואזר. התגלה כי הארגון הפך לקבוצה טכנו-אנרכיסטית וניתק כל קשרים עם הידרה, ולמעשה תיעב את כל מה שקשור בפשיזם. הארגון גם עזר לגנרל ת'נדרבולט רוס ולדוק סמסון ליצור את הענק האדום.
כאשר האוונג'רס הסודיים חילצו את טאסקמאסטר וגייסו אותו לשורותיהם, הם שלחו אותו להסתנן לתוך המועצה העליונה של A.I.M, שכללה את מדען-העל אנדרו פורסון, את מנטאלו, סופריה, איש האנטרופיה, ילנה בלובה ואת גרביטון. במהלך קרב בין הארגון לבין האוונג'רס הסודיים בתערוכת נשק, פורסון מנצל את ההזדמנות כדי לגנוב את חליפת איירון פטריוט.
מנהלת S.H.I.E.L.D דאז, דייזי ג'ונסון, ניהלה מבצע לא מאושר ושלחה את האוונג'רס הסודיים לאי A.I.M כדי להתנקש בחייו של פורסון, ולכאורה הם ביצעו זאת. היא מורחקת מתפקיד ניהולי מכיוון שפעלה בניגוד לנהלים, ומריה היל חוזרת לתפקידה כמנהלת סוכנות הביון.
במהלך סיפור בחוברות Avengers World, אנדרו פורסון וארגון A.I.M השתמש במכשיר בלתי מזוהה אשר זירז את קו הזמן בתוך מגבלות האי, ובתוך עניין של שעות שינה את הארגון למעצמה טכנולוגית מתקדמת ביותר.
ביוגרפיה בדיונית של הארגון > האוונג'רס מכניקת רעיונות

במהלך אירועי "הזמן אוזל", שמתרחשים כשמונה חודשים לאחר מכן, רוברטו דה קוסטה מגלה שרכש את הארגון והשתמש במשאביו כדי לחקור מספר תקריות, תחת אותו אקרונים של הארגון אך במשמעות שונה - "האוונג'רס מכניקת רעיונות" (Avengers Idea Mechanics). לדבריו, ניתן לנהל את הארגון יותר בקלות כעת כשמרבית ממנהליו הקודמים פוטרו. רבים מגיבורי-העל אשר עבדו לצד סאן-ספוט בקבוצתו, כמו תור והיפריון, משתפים פעולה עם המיזם החדש. הם מצליחים ליצור מתקן המשגר אנשים לאורך רחבי המולטי-יקום, וכמה מהגיבורים הציעו את עזרתם להשתתף במסע לכיוון אחד לחקור את מקורם של המשברים המאיימים על קיומן של המציאויות השונות.
כחלק מהרצת "מארוול החדשה והשונה", התגלה שכמה מחברי A.I.M.‎ שנמלטו כשסאן-ספוט רכש את הארגון נלקחו בידי הבורא, גרסת יקום חלופי מרושעת של מיסטר פנטסטיק, ועבדו תחתיו לצורך מטרותיו הנלוזות. בעקבות הקרב נגד הבורא, סאן-ספוט נפגש עם הממשלה והם מחליטים למזג את "האוונג'רס מכניקת רעיונות" עם ממשלת ארצות הברית. באותה תקופה, חברי האוונג'רס מביסים את יתרת כוחות A.I.M.‎ שעוד קיימים. המיזוג בין ממשלת ארצות הברית לבין מכניקת רעיונות האוונג'רס הוביל להקמתו של ארגון "מכניקת ביון אמריקני".
חברי הארגון

ראשי ארגון הטרור המקורי וחברי מועצת המנהלים מנו בין השאר את האנדרואיד אלסנדרו ברנקס/סופר-אדפטויד, מדען-העל המוטאנטי ג'ורג' טרלטון/מודוק, המדענית מוניקה רפצ'יני, שר המדע פרנקלין הול/גרביטון, שר הבריאות איש האנטרופיה, השר ליחסי-ציבור מרווין פלום/מנטאלו, שרת החינוך דיידרה ונטוורת'/סופריה, שר ההגנה אנתוני מאסטרס/טאסקמאסטר (שהתגלה כמרגל עבור האוונג'רס הסודיים) והשרה לענייני פנים ילנה בלובה. חברים לשעבר של הארגון כללו את מייסד ארגון הידרה ברון וולפגנג פון סטרוקר, יוהאן שמידט/הגולגולת האדומה, פול נורברט אברסול/פיקסר ומייקל קרייג סטוקטון/דוקטור נמסיס.
הערות שוליים

↑  Captain America #133', January 1971
↑  Incredible Hulk #290, December 1983
↑  Tales of Suspense #79, July 1966
↑  Strange Tales #146, July 1966
↑  Strange Tales #147, August 1966
↑  Strange Tales #149, October 1966
↑  Tales of Suspense #75-76, March-April 1966
↑  Tales of Suspense #78, June 1966
↑  Iron Man and the Sub-Mariner #1, April 1968
↑  Iron Man #1, May 1968
↑  Incredible Hulk #167, September 1973
↑  Ms. Marvel #2, February 1977
↑  Ms. Marvel #7-10
↑  Marvel Two-in-One #81-82
↑  Captain America Annual #7
↑  Hulk #289
↑  Captain America #313
↑  Captain America #201
↑  Quasar #1
↑  Incredible Hulk #600
↑  Secret Avengers #3
↑  Avengers World #1
↑  Avengers Vol.5 #36, December 2014
↑  Avengers Vol.6 #0, October 2015
↑  New Avengers Vol.4 #18, January 2017
↑  U.S.Avengers #1, March 2017
קבוצת האוונג'רס מכניקת רעיונות, כפי שהופיעה על העטיפת החוברת New Avengers Vol.4 #1 מאוקטובר 2015, אמנות מאת ג'רארדו סנדובל.
Oh, Pretty Woman

| --- | --- |

 סינגל בביצוע רוי אורביסון
 יצא לאור:  אוגוסט 1964
 סוגה:  רוק
 שפה:  אנגלית 
 בי-סייד:  "Yo Te Amo Maria"
 אורך:  2:55
 חברת תקליטים:  Monument Records
 כתיבה:  רוי אורביסון, ביל דס
 לחן:  ביל דס, רוי אורביסון 
 הפקה:  פרד פוסטר
 
Oh, Pretty Woman (תרגום חופשי: הו, אישה יפה) הוא שיר מאת רוי אורביסון שפורסם במקור באוגוסט 1964 וזכה להצלחה עולמית. השיר נשאר שלושה שבועות ברצף במקום הראשון במצעד הבילבורד האמריקני, זאת בעת שלהיטי להקת הביטלס שלטו בעשרת המקומות הראשונים.
השיר דורג במקום ה-222 ברשימת 500 השירים הגדולים בכל הזמנים של המגזין רולינג סטון. כמו כן השיר נכלל ברשימת 500 השירים שעצבו את הרוק אנד רול.
היסטוריה

השיר נכתב על ידי אורביסון וביל דס, בהשראת אשתו הראשונה של אורביסון, קלודט פראדי (Claudette Frady). אורביסון ודס היו בביתו של אורביסון בעת כתיבת השיר, וניסו למצוא השראה על ידי כתיבת כל מה שעלה במוחם. לאחר שקלודט ציינה בפניהם כי בכוונתה ללכת לעיר לקניות, אורביסון שאל אותה בתגובה אם היא זקוקה לכסף, ודס ציין בתגובה לכך "אישה יפה לא צריכה כסף". בעקבות כך אורביסון החל לשיר "Pretty woman walking down the street". לטענתם של דס ואורביסון עד שקלודט חזרה מהחנות, אורביסון ודס הספיקו לכתוב את כל השיר.
שלושה נגני גיטרה השתתפו בהקלטת השיר המקורי – בילי סנפורד, ג'רי קנדי וויין מוס.
הסינגל, מכר בעשרת הימים הראשונים לאחר צאתו לחנויות, יותר עותקים מכל סינגל עד אותו היום, ומאוחר יותר אף שבר את שיא המכירות של שבעה מיליון תקליטים.
היסטוריה > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 59 |  |
גרסאות כיסוי

לאורך השנים הוקלטו גרסאות כיסוי רבות לשיר, כאשר בין המבצעים הבולטים ביותר היו ג'וני ריברס, אל גרין, קוני פרנסיס, ואן היילן, גרין דיי, ווסטלייף, בון ג'ובי, וברוס ספרינגסטין.
אזכורים בתרבות

השיר היה שיר הנושא העיקרי בפסקול הסרט "אישה יפה" משנת 1990 בכיכובם של ריצ'רד גיר וג'וליה רוברטס. על אף שבתחילה השם של הסרט היה אמור להיות שונה, יוצרי הסרט החליטו בסופו של דבר לרכוש את הזכויות לשימוש בשם השיר כשם של הסרט.
כמו כן, השיר נכלל לאורך השנים גם בסרטים שונים, בהם "טיפשים בלי הפסקה", "חלומות צעירים" (Weird Science) ובסדרת הטלוויזיה "פיוצ'רמה".
הערות שוליים

↑  Mercy: Behind Roy Orbison's 'Pretty Woman' : NPR
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
| 0 | 1 | 2 |
| --- | --- | --- |
| הקודם: 1990: מייקל בולטון – "How Am I Supposed to Live Without You" | פרס גראמי לביצוע הפופ הווקאלי הטוב ביותר של גבר   1991: רוי אורביסון – "Oh, Pretty Woman (live 1987)"  | הבא: 1992: מייקל בולטון – "When a Man Loves a Woman" |
| --- | --- |
בקרת זהויות :  MusicBrainz release group: fc053924-49c9-3738-baa0-8029cf1a11e5  MusicBrainz work: 73a3f4b3-29c7-389a-a778-43cccd7be945
I'm Free

| --- | --- |
 שיר בביצוע הרולינג סטונז
 מתוך האלבום Out of Our Heads (בריטניה) מתוך האלבום December's Children (And Everybody's)‎ (ארצות הברית)
 יצא לאור:  24 בספטמבר 1965
 תאריך הקלטה:  6 בספטמבר 1965
 סוגה:  רוק
 שפה:  אנגלית
 אורך:  2:24
 חברת תקליטים:  London 45-LON 9792
 כתיבה:  מיק ג'אגר וקית' ריצ'רדס
 הפקה:  אנדרו לוג אולדהם
 
I'm Free ("אני חופשי") הוא שיר של הרולינג סטונז שנכתב על ידי מיק ג'אגר וקית' ריצ'רדס, שיצא לראשונה כרצועה האחרונה בגרסה הבריטית של אלבומם "Out of Our Heads" ב-24 בספטמבר 1965. הוא מוקם לאחר מכן בגרסה האמריקאית של אלבומם הבא, "December's Children (And Everybody's)‎".
הרולינג סטונז ביצעו מחדש גרסה אקוסטית של השיר באלבום "Stripped" ‏(1995), ובהופעה חיה במהלך הסרט הדוקומנטרי "האבנים המתגלגלות" (אנ') של מרטין סקורסזה. השיר בגרסת הסרט נכלל אחר כך באלבום ההופעה "Shine a Light". הבוטלג "Live'r Than You'll Ever Be" כולל גרסה שבוצעה בהופעה באוקלנד שבקליפורניה בנובמבר 1969.
גרסאות כיסוי

לשיר בוצעו גרסאות כיסוי על ידי אמנים שונים, בהם כריס פרלו באלבומו "The Art of Chris Farlowe"‏ (1966); וילמר והדיוקס, שהפכו את השיר ללהיט בחלקים ממדינת ניו יורק העליונה ב-1969; ולהקת הרוק האלטרנטיבי והדאנס הסופ דרגונס, שאירחה את זמר הרגאיי הג'מייקני ג'וניור רייד, וגרסתה הגיעה למקום החמישי במצעד הסינגלים הבריטי ולמקום ה-79 בבילבורד הוט 100 ב-1990. גרסת הסופ דרגונס מופיע בסרט "סוף העולם" מ-2013.
בשנת 2007 נעשה שימוש בגרסת רמיקס של השיר המקורי בתשדיר טלוויזיוני למכירת כרטיס האשראי של חברת ג'יי פי מורגן צ'ייס. ב-2008 נעשה בגרסה זו שימוש בתשדיר בריטי למכירת מכוניות של רנו.
ב-2016 סימפל פיטבול את הגרסה של הסופ דרגונס בשירו "Freedom".
Dum spiro spero

"Dum spiro spero" בחלון ויטראז' בכנסיית האוניטרית של בברלי בשיקגו.
Dum spiro spero (בלטינית: כל עוד אני נושם, אני מקווה) הוא ביטוי לטיני שמקורו אינו ידוע. זהו המוטו של מקומות וארגונים שונים, כולל מדינת קרוליינה הדרומית בארצות הברית.
מקור

רוח הביטוי נמצאת ביצירתו של המשורר היווני תאוקריטוס מהמאה השלישית לפני הספירה, שכתב: "בזמן שיש חיים יש תקווה, ורק למתים אין." רגש זה הפך נפוץ בתקופתו של המדינאי הרומי קיקרו (106–43 לפנה"ס), שכתב ביוגרפיה של אטיקוס: "במקרה של אדם חולה אומרים, 'בזמן שיש חיים יש תקווה' [dum anima est, spes esse], אז כל עוד פומפיוס היה באיטליה, לא הפסקתי לקוות."
הביטוי הופיע במתכונתו הנוכחית לכל המאוחר בשנות ה-80 של המאה ה-19, אז הופיע על החותם של דרום קרוליינה שנטבע במרץ 1785. בשלב מסוים הפך למוטו של העיירה סנט אנדרוז, סקוטלנד, ונראה בהרלדיקה ברחבי העיר מאמצע המאה ה-19 ואילך.
שימוש > מוטו

בית הספר למכינה קוטהיל (Cothill House) באוקספורדשייר, אנגליה.
יחידת הכוחות המיוחדים ה-601 של צבא צ'כיה, שבסיסה בפרוסטיוב.
dispuut STROPDAS, חלק מ-Eindhovensche Studenten Roeivereniging Thêta (מועדון חתירה לסטודנטים באיינדהובן, הולנד)
Fairfield College, בית ספר תיכון בהמילטון, ניו זילנד
בית הספר היסודי אוליבר לודג' ב-Vanderbijlpark, דרום אפריקה
מדינת הראג'ה מסארוואק, ממלכה בצפון מערב האי בורניאו.
סנט אנדרוז, פייף.
מדינת דרום קרוליינה.
שימוש > כיתוב

על החומה של טירת אדזל (Edzell) בסקוטלנד, על השיחים בגן המוקף חומה של הטירה.
על מדליונים המסמנים את שביל חוף ברברי בסן פרנסיסקו, קליפורניה
על חלון ויטראז' של הכנסייה האוניטרית של בברלי, שיקגו.
שימוש > כותרת

להקת המטאל-אוונגרד היפנית Dir en Grey קראה לאלבומה השמיני באורך מלא Dum Spiro Spero.
שימוש משפחתי ואישי

Dum spiro spero הוא מוטו של משפחות צבא, כולל ברונטים קורבטים, ברונטים הוארים בריטים, וכן ויקונטים לבית דילון, שבט ויליאמסון מקלאן דונגל שבאירלנד והשבט הסקוטי מקלנאן. צ'ארלס הראשון, מלך אנגליה, השתמש במוטו; סר ג'יימס ברוק, ראג'ה מסארוואק, והמלח הסוחר, לימים המושל המלכותי של איי בהאמה, וודס רוג'רס.